ผมเพิ่งไปฉีดวัคซีนพิษสุนัขบ้ามาครับ แล้วหลังจากฉีดเสร็จ ก็เริ่มมีไข้ ปวดหัว และเมื่อยผมเคยโดนข่วนมาแล้วครั้งนึงปีที่แล้ว แล้วไม่ไปหา เพราะฉีดวัคซีนพิษสุนัขบ้ามาแล้ว ก่อน 6 เดือน และผ่านไปปีนึงแล้วก็ยังไม่มีอะไรเกิดขึ้น แต่พอหลังฉีดกระตุ้นวัคซีนพิษสุนัขบ้าก็มีอาการ มีไข้ ปวดหัว และเมื่อยตกลงเป็นผลข้างเคียงของวัคซีน หรืออาการเริ่มแรกของพิษสุนัขบ้าครับ
สวัสดีค่ะวัคซีนพิษสุนัขบ้าคือวัคซีนที่ใช้ในการป้องกันโรคติดเชื้อไวรัสพิษสุนัขบ้า โดยมีสัตว์เลี้ยงลูกด้วยนมเป็นพาหะ เช่น สุนัข แมว ลิง ค้างคาว ซึ่งส่วนใหญ่มักจะได้รับเชื้อจากการถูกกัดหรือข่วน การฉีดวัคซีนนี้จะช่วยป้องกันผู้ป่วยที่มีความเสี่ยงสูงในการติดเชื้อไวรัสพิษสุนัขบ้า โดยผลิตขึ้นมาจากเชื้อไวรัสไวรัสที่ตายแล้วหลังการรับวัคซีนชนิดนี้ อาจจะทำให้มีอาการผิดปกติต่างๆเช่นไข้ต่ำๆ ปวดเมื่อยตามเนื้อตัว ปวดศีรษะได้ มักเป็นอาการชั่วคราว หายได้เองภายใน 1-2 วัน การมีผลข้างเคียงของวัคซีนนั้นเกิดได้ ให้รักษาตามอาการ เช่นรับประทานยาพาราเซตามอล พักผ่อนให้้เพียงพอ และอาการที่เกิดขึ้นไม่น่าจะเป็นอาการของโรคพิษสุนัขบ้า หากได้รับวัคซีนจนครบคอร์สแล้ว